Qoraqalpog‘istonda O‘zbekiston davlat konservatoriyasi filiali tashkil etiladi

Vazirlar Mahkamasining “O‘zbekiston davlat konservatoriyasining Nukus filialini tashkil etish to‘g‘risida”gi qarori loyihasi jamoatchilik muhokamasiga qo‘yildi.

Qaror loyihasiga ko‘ra Madaniyat vazirligi, Oliy va o‘rta maxsus ta’lim vazirligi, Qoraqalpog‘iston Respublikasi Vazirlar Kengashining O‘zbekiston davlat konservatoriyasining Nukus filialini tashkil etish, filial uchun 400 o‘rinli o‘quv binosi, 2 ta konsert zali, (1 ta 400 o‘rinli, 1 ta 150 o‘rinli), 300 o‘rinli talabalar turar joyi hamda sport maydoni qurish to‘g‘risidagi taklifi ma’qullanishi mumkin.
Filialning asosiy vazifalari etib quyidagilar belgilanadi:
Loyihada qayd etilishicha, alohida iqtidor talab etiladigan oliy ta’lim muassasalariga kasbiy (ijodiy) imtihonlar orqali test sinovlarsiz qabul qilish tartibi joriy etilganligi munosabati bilan musiqa va san’at yo‘nalishidagi respublika va xalqaro tanlovlar g‘oliblariga beriladigan imtiyozlar quyidagi tartibda belgilanadi:
O‘zbekiston davlat konservatoriyasi hamda Qoraqalpog‘iston filialida asosan yakka tartibda mashg‘ulotlar olib borish xususiyatlarini, bir talabani o‘qitish qiymati (kalkulyatsiyasi) o‘ta yuqori ekanligini inobatga olib, bir o‘qituvchi sonining talabalar soniga nisbati - 1:2,2 etib belgilanadi.
Avval O‘zbekiston davlat jismoniy tarbiya va sport universitetining Farg‘ona filiali tashkil etilgani,  Andijonda Varshava menejment universiteti filiali ochilishi, Urganchda Malayziyaning Binary universiteti filiali tashkil qilingani haqida xabarlar berilgan.